14.5.86 De Europæiske Fællesskabers Tidende Nr. C 114/7 
II 
(Forberedende retsakter) 
KOMMISSIONEN 
Forslag til Rådets resolution om en bedre tidsmæssig og geografisk spredning af turismen 
KOM(86) 32 endelig udg.12 
(Forelagt Rådet af Kommissionen den 31. januar 1986) 
(86/C 114/10) 
RÅDET FOR DE EUROPÆISKE FÆLLESSKABER — 
som henviser til traktaten om oprettelse af Det europæi­
ske økonomiske Fællesskab, 
som henviser til Kommissionens forslag, 
som henviser til udtalelse fra Europa-Parlamentet, 
som henviser til udtalelse fra Det økonomiske og sociale 
Udvalg, og 
som tager følgende i betragtning: 
I Rådets resolution af 10. april 1984 om en fællesskabs­
politik på turistområdet (*) opfordres Kommissionen til 
at fremsætte forslag for Rådet, bl.a. til fremme af turis­
men i Fællesskabet; 
medlemsstaterne og Fællesskabets institutioner bør i sær­
lig grad have deres opmærksomhed henvendt på turis­
men, både på grund af dens betydning for medlemssta­
ternes økonomi og dens bidrag til snævrere forbindelser 
mellem de europæiske folk; 
turismen afhænger i høj grad af udnyttelsen af landenes 
miljømæssige, naturlige og kulturelle ressourcer som tu­
ristattraktioner; overdreven anvendelse af disse ressour­
cer kan føre til nedslidning og endog ødelæggelse af 
basisressourcerne; 
for at undgå problemer med overbelastning af turistdesti­
nationer og -gennemfartssteder eller løse sådanne er det 
nødvendigt i disse områder at måle bæreevnen, vurdere 
risikoen for overbelastning og træffe egnede foranstalt­
ninger, navnlig under hensyntagen til miljøets kvalitet; 
turismens sæsonprægede karakter indebærer dels store 
ulemper for lokalbefolkningen og turisterne i korte peri­
oder, dels underudnyttelse af turistinvesteringerne resten 
af året; det mest effektive middel til at modvirke en overbelast­
ning af turistdestinationernes og -gennemfartsstedernes 
bæreevne er en tidsmæssig og geografisk spredning af 
rejseaktiviteten — 
ERKLÆRER, at det er besluttet på at sætte alt ind på at 
tilvejebringe en bedre sæsonmæssig og geografisk spred­
ning af turismen i Det europæiske Fællesskab; 
OPFORDRER medlemsstaterne til at måle turistdestinatio­
nernes og -gennemfartsstedernes bæreevne samt vurdere 
risikoen for og virkningerne af overbelastning i visse pe­
rioder af året, bl.a. ved hjælp af »impact« undersøgelser; 
OPFORDRER medlemsstaterne til at standse enhver til­
skyndelse til turistmæssig udvikling af områder og land­
skaber, der generelt betragtes som værende udsat for stor 
belastning, til at forbyde eller fraråde nybyggeri i disse 
områder og landskaber, til i disse områder og landskaber 
at fremme forvaltnings- og decentraliseringsforanstalt-
ninger til modvirkning af overbelastningsfaktorerne samt 
til at fremme turistinvesteringer i områder og landskaber, 
hvor overbelastningsrisikoen er begrænset; 
OPFORDRER de nationale turistforeninger og andre 
kompetente myndigheder i medlemsstaterne til 
a) at begrænse foranstaltninger til fremme af turismen i 
overbelastede områder og samtidig øge interessen for 
rejsemål med overskydende kapacitet; 
b) at øge interessen for »turistprodukt-typer«, der gør 
efterspørgslen mere differentieret og rejseaktiviteten 
mindre sæsonpræget, i respekt for miljøets behov; 
OPFORDRER medlemsstaterne til at arbejde sammen, 
både indbyrdes og med Kommissionen, med henblik på 
ved forenede bestræbelser at opnå en bedre sæsonmæssig 
og geografisk spredning af turismen. 
C) EFT nr. C 115 af 30. 4. 1984, s. 1.